CELEX: 62015TB0603
Language: et
Date: 2017-03-27 00:00:00
Title: Kohtuasi T-603/15: Üldkohtu 27. märtsi 2017. aasta määrus – Frank versus komisjon (Tühistamishagi — Teadusuuringute ja innovatsiooni raamprogramm „Horisont 2020“ — Euroopa Teadusnõukogu (ERC) 2015 tööprogrammi raames korraldatud taotlus- ja tegevusvoorud — Euroopa Teadusnõukogu Rakendusameti otsus, mille kohaselt ei ole hageja ettepanek taotluskõlbulik — Komisjoni otsus, millega vaikimisi jäeti rahuldamata halduskaebus Euroopa Teadusnõukogu Rakendusameti otsuse peale — Kostja valesti määratlemine — Vastuvõetamatus)

6.6.2017   
            
            
               ET
            
            
               Euroopa Liidu Teataja
            
            
               C 178/19
            
         Üldkohtu 27. märtsi 2017. aasta määrus – Frank versus komisjon
   (Kohtuasi T-603/15) (1)
   
   ((Tühistamishagi - Teadusuuringute ja innovatsiooni raamprogramm „Horisont 2020“ - Euroopa Teadusnõukogu (ERC) 2015 tööprogrammi raames korraldatud taotlus- ja tegevusvoorud - Euroopa Teadusnõukogu Rakendusameti otsus, mille kohaselt ei ole hageja ettepanek taotluskõlbulik - Komisjoni otsus, millega vaikimisi jäeti rahuldamata halduskaebus Euroopa Teadusnõukogu Rakendusameti otsuse peale - Kostja valesti määratlemine - Vastuvõetamatus))
   (2017/C 178/25)
   Kohtumenetluse keel: saksa
   
      Pooled
   
   
      Hageja: Regine Frank (Bonn, Saksamaa) (esindajad: advokaat W. Trautner, hiljem advokaadid E. Niitväli, M. Reysen, seejärel advokaadid E. Niitväli, M. Reysen ja S. Wachs ning lõpuks advokaat S. Conrad)
   
      Kostja: Euroopa Komisjon (esindajad: R. Lyal ja B. Conte)
   
      Ese
   
   ELTL artikli 263 alusel esitatud nõue tühistada Euroopa Teadusnõukogu Rakendusameti 5. juuni 2015. aasta otsus, mis käsitles programmi „ERC starting grant“ raames esitatud hageja taotlust nr 680151, mida ei hinnatud esimeses astmes positiivselt ja mida ei lubatud teise astme kontrolli, ning komisjoni vaikimisi tehtud otsust, millega jäeti rahuldamata nõukogu 19. detsembri 2002. aasta määruse (EÜ) nr 58/2003, millega kehtestatakse nende täitevasutuste põhikiri, kellele usaldatakse teatavad ühenduse programmide juhtimisega seotud ülesanded (EÜT 2003, L 11, lk 1; ELT eriväljaanne 1/4, lk 235), artikli 22 lõike 1 alusel hageja poolt esitatud halduskaebus.
   
      Resolutsioon
   
   
               1.
            
            
               Jätta hagi vastuvõetamatuse tõttu läbi vaatamata.
            
         
               2.
            
            
               Jätta Regine Franki ja Euroopa Komisjoni kohtukulud nende endi kanda.
            
         
      (1)  ELT C 48, 8.2.2016.